51. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 216 της 31 Μαρτ./14 Απρ. 1972 (ΦΕΚ Α΄  50) Περί ορισμού του αριθμού των Ειρηνοδικών και Πταισματοδικών είς τινα Ειρηνοδικεία και Πταισματοδικεία του Κράτους. Έχοντες υπ’ όψιν:1)Τας διατάξεις του άρθρ. 7 του Νόμ. 6415/1934 ως η παρ. 1 αυτού αντικατεστάθη υπό των διατάξεων του άρθρ. 10 του Νόμ. 4126/1960, 2)τας γνώμας των οικείων Εισαγγελέων και 3)την υπ’ αριθ. 178/1972 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Ορίζεται ο αριθμός των Ειρηνοδικών και Πταισματοδικών παρά τοις κάτωθι αναφερομένοις Ειρηνοδικείοις και Πταισματοδικείοις του Κράτους, ως εξής: Α΄.Παρά τοις Ειρηνοδικείοις: Αθηνών 60, Πειραιώς 12, Ευρυτανίας 2, Ζακύνθου 2, Πρεβέζης 2, Γρεβενών 2, Εδέσσης 2, Καστοριάς 2, Χανίων 3, Αλεξανδρουπόλεως 2, Φαρσάλων 1 και Μήλου 1. Β΄.Παρά τοις Πταισματοδικείοις: Αθηνών 20 και Πειραιώς 7. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 